RAZRED: 7.b

Nonine gončice

Moja nona često zno gončice provjat,

ali i uz njih puno jubavi dovat.

Gončice koje je čula od svoje none

jer je sto godišć imala i priživila teške done.

Puno je don na dvoru sidila

i žejna svega Boga za bokun kruha molila.

Svoj zlotni kordun je založila

da bi za dicu malo šenice dobila.

Pod kjuč bi to bila zakrakunala

i po komadić in dovala.

Prid letrat od Gospe se molila

da bi hi sutra od zla zaštitila,

da in providi zdrovje i sriću,

da in blagoslovi i njihovu dicu.

Svaki don bi tešku žurnotu činila,

a nikad se na nikoga ni jidila.

Svakomu bi lipu rič rekla,

a od koronja žvelto utekla.

Uvik je govorila:

od grube riči ni ni fole

ni koristi,

zato veće putih

vajo jazik prigristi!

Rječnik:

Gončica-priča

Provjat-pričati

Bokun-komadić

Kordun-lančić

Zakrakunala-zaključala

Koronje-svađanje

Žvelto-brzo

Vajo-treba